internet vaartha 359 Views
న్యూఢిల్లీ : టీమిండియా పరిమిత ఓవర్ల కెప్టెన్‌ మహేంద్రసింగ్‌ ధోనీని జట్టు నుంచి ఉద్వాసన పలికే సమయం ఆసన్నమైదంటూ ఇటీవల వినిపించిన విమర్శలపై జట్టు డైరెక్టర్‌ రవిశాస్త్రి తనదైన శైలిలో స్పందించాడు.గత కొన్నేళ్లుగా జట్టుకు మరుపురాని విజయాలను అందించిన ధోనీకి రిటైర్మెంట్‌ విషయంలో ఎవరి సలహాలు అవసరం లేదన్నాడు.ఒక చాంపియన్‌ ఆటగాడికి తన రిటైర్మెంట్‌ పై నిర్ణయాన్ని అతనికే వదిలేయాలన్నాడు.గతంలో టెస్ట్‌ ఫార్మెట్‌ నుంచి ధోనీ ఆకస్మికంగా బయటకు వచ్చిన సంగతిని రవిశాస్త్రి ఈ సందర్భంగా గుర్తు చేశాడు.ఆ సమయంలో ధోనీ టెస్ట్‌ల నుంచి వీడ్కోలు చెబుతున్నట్లు ఎవరికి తెలియదన్నాడు.ధోనీ విషయంలో నేను ఖచ్చితంగా ఒకటి చెప్పగలను,అతను ఇంకా ఆడగలను జట్టులో ఉంటాడు.ఒకవేళ నా సమయం ముగిసింది అనుకుంటే అతనే బయటకు వస్తాడ.ధోనీ బాధ్యత ఏమిటో దానిని అతను సక్రమంగా నిర్వర్తించాడు.అందులో ఎటువంటి సందేహం లేదు.
గతంలో మాదిరిగా అతని బ్యాట్‌ నుంచి సిక్సర్లు, ఫోర్లు రాకపోవచ్చు,జట్టుకు అవసరమైన ఇన్నింగ్స్‌ ఆడుతున్నాడు.ధోనీ చాలా సందర్భాలలో ఆరవ స్థానంలో బ్యాటింగ్‌కు వస్తాడు.అక్కడ బ్యాటింగ్‌ చేయడం ఒత్తిడితో కూడుకున్నది.అయినా ఆ స్థానంలో మనం మెరుగ్గానే ఉన్నాం,చాలా కాలం నుంచి ఆ స్థానంలో ఇబ్బందులు లేకపోవడంతోనే చాంపియన్‌ స్థాయిలో ఆడగలుగుతున్నాం వెల్లడించాడు. త్వరలో ఆసియా కప్‌,వరల్డ్‌ టి20లు జరుగుతున్న నేపథ్యంలో ధోనీపై విమర్శలు చేయడం మంచి పద్దతి కాదని శాస్త్రి పేర్కొన్నాడు.